Title: พระราชกฤษฎีกาเปลี่ยนแปลงเขตเทศบาลนครเชียงใหม่ จังหวัดเชียงใหม่ พ.ศ. 2526

พระราชกฤษฎีกา
เปลี่ยนแปลงเขตเทศบาลนครเชียงใหม่
จังหวัดเชียงใหม่
พ.ศ. ๒๕๒๖

ภูมิพลอดุลยเดช
ป.ร.
ให้ไว้ ณ
วันที่ ๒๙ มีนาคม พ.ศ. ๒๕๒๖
เป็นปีที่ ๓๘
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรเปลี่ยนแปลงเขตเทศบาลนครเชียงใหม่
จังหวัดเชียงใหม่ เพื่อประโยชน์ในการบริหารกิจการและการทำนุบำรุงท้องถิ่น

อาศัยอำนาจตามความในมาตรา ๑๕๙
ของรัฐธรรมนูญแห่งราชอาณาจักรไทย และมาตรา ๑๒ แห่งพระราชบัญญัติเทศบาล พ.ศ. ๒๔๙๖
ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๓) พ.ศ. ๒๔๙๙
จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา ๑  พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตเทศบาลนครเชียงใหม่ จังหวัดเชียงใหม่ พ.ศ. ๒๕๒๖

มาตรา ๒[๑]
 พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓  ให้เปลี่ยนแปลงเขตเทศบาลนครเชียงใหม่ จังหวัดเชียงใหม่ ซึ่งกำหนดไว้ในมาตรา ๔ แห่งพระราชกฤษฎีกาจัดตั้งเทศบาลนครเชียงใหม่ จังหวัดเชียงใหม่ พุทธศักราช ๒๔๗๘ เสียใหม่ โดยให้มีเขตดังต่อไปนี้
ด้านเหนือ ตั้งแต่หลักเขตที่ ๑ ซึ่งตั้งอยู่ริมทางหลวงจังหวัดหมายเลข
๑๐๐๔ ตอนเชียงใหม่ - ห้วยแก้ว ฟากเหนือ
ตรงที่บรรจบกับแนวเขตอุทยานแห่งชาติ ป่าดอยสุเทพ เลียบริมทางหลวงจังหวัดหมายเลข
๑๐๐๔ ตอนเชียงใหม่ - ห้วยแก้ว ฟากเหนือ ไปทางทิศตะวันออกเฉียงใต้ ถึงหลักเขตที่ ๒
ซึ่งตั้งอยู่ริมทางหลวงจังหวัดหมายเลข ๑๐๐๔ ตอนเชียงใหม่ - ห้วยแก้ว ฟากเหนือ ตรงที่ตัดกับทางหลวงแผ่นดินหมายเลข
๑๑ ตอนเชียงใหม่ - ลำปาง ฟากเหนือ
จากหลักเขตที่ ๒ เลียบริมทางหลวงแผ่นดินหมายเลข ๑๑ ตอนเชียงใหม่ - ลำปาง ฟากเหนือ ไปทางทิศตะวันออกเฉียงเหนือ
ถึงหลักเขตที่ ๓ ซึ่งตั้งอยู่ริมทางหลวงแผ่นดินหมายเลข ๑๑ ตอนเชียงใหม่ - ลำปาง
ฟากเหนือห่างจากศูนย์กลางทางหลวงแผ่นดินหมายเลข ๑๐๗ ตอนเชียงใหม่ - เชียงดาว
ไปทางทิศตะวันตก ระยะ ๒๐๐ เมตร
จากหลักเขตที่ ๓ เป็นเส้นขนานกับศูนย์กลางทางหลวงแผ่นดินหมายเลข
๑๐๗ ตอนเชียงใหม่ - เชียงดาว ไปทางทิศเหนือ ถึงหลักเขตที่
๔ ซึ่งตั้งอยู่ริมเขตอำเภอแม่ริม
จากหลักเขตที่ ๔ เลียบเขตอำเภอแม่ริม ไปทางทิศตะวันออก
ข้ามทางหลวงแผ่นดินหมายเลข ๑๐๗ ตอนเชียงใหม่ -
เชียงดาว ข้ามแม่น้ำปิง ถึงหลักเขตที่ ๕ ซึ่งตั้งอยู่ริมฝั่งแม่น้ำปิง ฝั่งตะวันออก
ด้านตะวันออก จากหลักเขตที่ ๕ เลียบริมฝั่งแม่น้ำปิง
ฝั่งตะวันออก ไปทางทิศใต้ ถึงหลักเขตที่ ๖ ซึ่งตั้งอยู่ริมแม่น้ำปิง ฝั่งตะวันออก
ริมทางหลวงแผ่นดินหมายเลข ๑๑ ตอนเชียงใหม่ -
ลำปาง ฟากเหนือ
จากหลักเขตที่ ๖ เลียบริมทางหลวงแผ่นดินหมายเลข ๑๑ ตอนเชียงใหม่ - ลำปาง ไปทางทิศตะวันออกเฉียงใต้ ถึงหลักเขตที่
๗ ซึ่งตั้งอยู่ริมทางหลวงจังหวัดหมายเลข ๑๐๐๑ ตอนแยกทางหลวงจังหวัดหมายเลข ๑๐๑๙ (เชียงใหม่)
- สันทราย ฟากเหนือ
จากหลักเขตที่ ๗ เป็นเส้นตรงไปทางทิศตะวันออก ผ่านทางหลวงจังหวัดหมายเลข
๑๐๐๑ ตอนแยกทางหลวงจังหวัดหมายเลข ๑๐๑๙ (เชียงใหม่)
- สันทราย ถึงหลักเขตที่ ๘ ซึ่งตั้งอยู่ริมทางหลวงจังหวัดหมายเลข ๑๐๐๑
ตอนแยกทางหลวงจังหวัดหมายเลข ๑๐๑๙ (เชียงใหม่) - สันทราย ฟากใต้ห่างจากจุดที่ทางหลวงจังหวัดหมายเลข
๑๐๐๑ ตอนแยกทางหลวงจังหวัดหมายเลข ๑๐๑๙ (เชียงใหม่) - สันทราย
บรรจบกับทางหลวงแผ่นดินหมายเลข ๑๑ ตอนเชียงใหม่ - ลำปาง ไปทางทิศตะวันออก ระยะ ๒๐๐
เมตร
จากหลักเขตที่ ๘ เป็นเส้นตรงไปทางทิศใต้
ถึงหลักเขตที่ ๙ ซึ่งตั้งอยู่ริมทางหลวงแผ่นดินหมายเลข ๑๑ ตอนเชียงใหม่ - ลำปาง
ฟากตะวันออก ห่างจากจุดที่ทางหลวงจังหวัดหมายเลข ๑๐๐๑ ตอนแยกทางหลวงจังหวัดหมายเลข
๑๐๑๙ (เชียงใหม่) - สันทราย บรรจบกับทางหลวงแผ่นดินหมายเลข ๑๑ ตอนเชียงใหม่ - ลำปาง
ระยะ ๓๕๐ เมตร
จากหลักเขตที่ ๙ เลียบริมทางหลวงแผ่นดินหมายเลข
๑๑ ตอนเชียงใหม่ - ลำปาง ไปทางทิศใต้ ผ่านทางหลวงจังหวัดหมายเลข ๑๐๐๖ ตอนเชียงใหม่
- สันกำแพง ถึงหลักเขตที่ ๑๐ ซึ่งตั้งอยู่ริมทางหลวงแผ่นดินหมายเลข ๑๑ ตอนเชียงใหม่
- ลำปาง ฟากตะวันออก ตรงแยกทางหลวงจังหวัดหมายเลข ๑๑๔๑ ฟากใต้
ด้านใต้ จากหลักเขตที่ ๑๐
ผ่านทางหลวงแผ่นดินหมายเลข ๑๑ ตอนเชียงใหม่ - ลำปาง ไปทางทิศตะวันตกและเลียบริมทางหลวงจังหวัดหมายเลข
๑๑๔๑ ฟากใต้ ข้ามแม่น้ำปิงถึงหลักเขตที่ ๑๑ ซึ่งตั้งอยู่ริมทางหลวงจังหวัดหมายเลข
๑๑๔๑ ฟากใต้ ห่างจากจุดที่ทางหลวงจังหวัดหมายเลข ๑๑๔๑
บรรจบกับทางหลวงแผ่นดินหมายเลข ๑๐๘ ตอนเชียงใหม่ - ฮอด ไปทางทิศตะวันออก ระยะ
๑,๕๐๐ เมตร
จากหลักเขตที่ ๑๑
เป็นเส้นตรงไปทางทิศตะวันตก ผ่านทางหลวงแผ่นดินหมายเลข ๑๐๘ ตอนเชียงใหม่ - ฮอด ถึงหลักเขตที่
๑๒ ซึ่งตั้งอยู่ริมทางหลวงแผ่นดินหมายเลข ๑๐๘ ตอนเชียงใหม่ - ฮอด ฟากตะวันตก
ห่างจากจุดที่ทางหลวงแผ่นดินหมายเลข ๑๐๘ ตอนเชียงใหม่ - ฮอด บรรจบกับทางหลวงจังหวัดหมายเลข
๑๑๔๑ ไปทางทิศใต้ ระยะ ๑๕๐ เมตร
ด้านตะวันตก จากหลักเขตที่ ๑๒
เป็นเส้นตรงไปทางทิศเหนือ ผ่านทางหลวงจังหวัดหมายเลข ๑๑๔๑ ถึงหลักเขตที่ ๑๓
ซึ่งตั้งอยู่ริมทางหลวงจังหวัดหมายเลข ๑๑๔๑ ฟากเหนือ ตรงแยกถนนบุญเรืองฤทธิ์
จากหลักเขตที่ ๑๓ ข้ามถนนบุญเรืองฤทธิ์
เป็นเส้นตรงไปทางทิศตะวันตกเฉียงเหนือ แล้วเลียบเขตทหารไปทางทิศเหนือและทิศตะวันตก
ถึงหลักเขตที่ ๑๔ ซึ่งตั้งอยู่มุมเขตทหารปากทางเข้ากองบิน ๔๑ ฟากตะวันออก
จากหลักเขตที่ ๑๔
เป็นเส้นตรงไปทางทิศตะวันตก ผ่านถนนเข้ากองบิน ๔๑ ผ่านคลองส่งน้ำชลประทาน ถึงหลักเขตที่
๑๕ ซึ่งตั้งอยู่ริมคลองส่งน้ำชลประทาน ฝั่งตะวันตก ห่างจากศูนย์กลางทางหลวงจังหวัดหมายเลข
๑๐๐๕ ตอนเชียงใหม่ - เชิงดอยสุเทพ ไปทางทิศใต้ ระยะ ๔๐๐ เมตร
จากหลักเขตที่ ๑๕ เลียบริมคลองส่งน้ำชลประทาน
ฝั่งตะวันตก ไปทางทิศเหนือ ถึงหลักเขตที่ ๑๖ ซึ่งตั้งอยู่ริมทางหลวงจังหวัดหมายเลข
๑๐๐๕ ตอนเชียงใหม่ - เชิงดอยสุเทพ ฟากใต้
จากหลักเขตที่ ๑๖ เลียบริมทางหลวงจังหวัดหมายเลข
๑๐๐๕ ตอนเชียงใหม่ - เชิงดอยสุเทพ ไปทางทิศตะวันตก ถึงหลักเขตที่ ๑๗
ซึ่งตั้งอยู่ริมทางหลวงจังหวัดหมายเลข ๑๐๐๕ ตอนเชียงใหม่ - เชิงดอยสุเทพ ฟากใต้
ตรงที่บรรจบกับแนวเขตอุทยานแห่งชาติ ป่าดอยสุเทพ
จากหลักเขตที่ ๑๗ เลียบริมแนวเขตอุทยานแห่งชาติ
ป่าดอยสุเทพ ไปทางทิศเหนือผ่านทางหลวงจังหวัดหมายเลข ๑๐๐๕ ตอนเชียงใหม่ - เชิงดอยสุเทพ
และทางหลวงจังหวัดหมายเลข ๑๐๐๔ ตอนเชียงใหม่ - ห้วยแก้ว ไปบรรจบกับหลักเขตที่ ๑
ดังปรากฏในแผนที่ท้ายพระราชกฤษฎีกานี้
ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควร

มาตรา ๔  ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้

ผู้รับสนองพระบรมราชโองการ
พลเอก ป. 
ติณสูลานนท์
นายกรัฐมนตรี

[เอกสารแนบท้าย]

๑.
แผนที่ท้ายพระราชกฤษฎีกาเปลี่ยนแปลงเขตเทศบาลนครเชียงใหม่ จังหวัดเชียงใหม่ พ.ศ. ๒๕๒๖

(ดูข้อมูลจากภาพกฎหมาย)

หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากท้องถิ่นนอกเขตเทศบาลนครเชียงใหม่ จังหวัดเชียงใหม่ ได้เจริญขึ้นและมีชุมชนอยู่หนาแน่น สมควรขยายเขตเทศบาลนครเชียงใหม่ จังหวัดเชียงใหม่ เพื่อประโยชน์ในการบริหารกิจการและทำนุบำรุงท้องถิ่นต่อไป  จึงจำเป็นต้องตราพระราชกฤษฎีกานี้

ปิติวรรณ/จัดทำ
๒๙ เมษายน ๒๕๖๓

ปาจรีย์/ตรวจ
๙ ตุลาคม ๒๕๖๓

[๑] ราชกิจจานุเบกษา
เล่ม ๑๐๐/ตอนที่ ๕๓/ฉบับพิเศษ หน้า ๔/๕ เมษายน ๒๕๒๖